title: 1982 m. liepos 19 d. Tarybos Sprendimas dėl Susitarimo tarp Europos ekonominės bendrijos ir Senegalo Respublikos Vyriausybės, iš dalies keičiančio Susitarimą dėl žvejybos prie Senegalo krantų, pasirašytą 1979 m. birželio 15 d., ir jo protokolo sudarymo

text:
Svarbus teisinis pranešimas

|

31982D0531

Oficialusis leidinys L 234 , 09/08/1982 p. 0008 - 0008 specialusis leidimas ispanų kalba: skyrius 04 tomas 1 p. 0235  specialusis leidimas portugalų kalba skyrius 04 tomas 1 p. 0235

		Tarybos Sprendimas1982 m. liepos 19 d.dėl Susitarimo tarp Europos ekonominės bendrijos ir Senegalo Respublikos Vyriausybės, iš dalies keičiančio Susitarimą dėl žvejybos prie Senegalo krantų, pasirašytą 1979 m. birželio 15 d., ir jo protokolo sudarymo(82/531/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi Bendrija ir Senegalas vedė derybas pagal Susitarimo tarp Senegalo Respublikos Vyriausybės ir Europos ekonominės bendrijos dėl žvejybos prie Senegalo krantų 17 straipsnio 2 pastraipą [2], siekdamos nustatyti jo 9 straipsnyje nurodytų priedų arba protokolo pataisas ir papildymus;kadangi po šių derybų 1982 m. sausio 21 d. buvo pasirašytas Susitarimas, iš dalies keičiantis pirmiau minėtą Susitarimą dėl žvejybos, ir protokolas;kadangi Bendrija suinteresuota patvirtinti šį Susitarimą;kadangi sudarius šį Susitarimą nebegalioja 1981 m. gruodžio 21 d. Tarybos sprendimas 81/1055/EEB dėl Susitarimo sudarymo pasikeičiant raštais dėl Laikino susitarimo tarp Senegalo Respublikos Vyriausybės ir Europos ekonominės bendrijos, iš dalies keičiančio Susitarimą dėl žvejybos prie Senegalo krantų, ir jo protokolo taikymo [3],PRIĖMĖ ŠĮ SPRENDIMĄ:1 straipsnisBendrijos vardu patvirtinamas Susitarimas tarp Europos ekonominės bendrijos ir Senegalo Respublikos Vyriausybės, iš dalies keičiantis Susitarimą dėl žvejybos prie Senegalo krantų, pasirašytą 1979 m. birželio 15 d., ir jo protokolas.Pirmoje pastraipoje nurodyti tekstai pridedami prie šio sprendimo.2 straipsnisTarybos pirmininkas paskelbia Susitarimo 2 straipsnyje numatytą pranešimą [4].3 straipsnisSprendimas 81/1055/EEB panaikinamas nuo Susitarimo įsigaliojimo dienos.Priimta Briuselyje, 1982 m. liepos 19 d.Tarybos varduPirmininkasB. Westh[1] OL C 125, 1982 5 17, p. 188.[2] OL L 226, 1980 8 29, p. 17.[3] OL L 379, 1981 12 31, p. 64.[4] Tarybos Generalinis sekretoriatas paskelbs šio Susitarimo įsigaliojimo datą Europos Bendrijų oficialiajame leidinyje.--------------------------------------------------


title: Sprendimas

text:
16.12.2015

               LT

               Europos Sąjungos oficialusis leidinys

               C 420/1

         SPRENDIMAS
   (2015/C 420/01)
   EUROPOS PARLAMENTO GENERALINIS SEKRETORIUS,

               —

               ATSIŽVELGDAMAS į Tarybos reglamentą (EEB, Euratomas, EAPB) Nr. 259/68 (1), iš dalies pakeistą Tarybos reglamentu (EB, Euratomas) Nr. 723/2004 (2) ir paskutinį kartą iš dalies pakeistą 2013 m. spalio 22 d. Europos Parlamento ir Tarybos reglamentu (ES, Euratomas) Nr. 1023/2013, kuriuo iš dalies keičiami Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos (3), ypač į Tarnybos nuostatų 30 straipsnį,

               —

               ATSIŽVELGDAMAS į 2014 m. sausio 13 d. Europos Parlamento biuro sprendimą dėl skiriančiojo subjekto ir darbo sutartis sudaryti įgalioto subjekto įgaliojimų suteikimo,

               —

               ATSIŽVELGDAMAS į tai, kad 2015 m. gruodžio 31 d. baigia galioti šie Europos Parlamento rezervo sąrašai:

                           —

                           AD/1/12, PE/96/S, PE/106/S, PE/110/S, PE/117/S, PE/118/S, PE/124/S, PE/154/S, AST/4/11, AST/5/11,

               —

               ATSIŽVELGDAMAS į Jungtinio komiteto nuomonę, pateiktą per 2015 m. spalio 28 d. posėdį,

         NUSPRENDĖ:
   1 straipsnis
   Rezervo sąrašų:

               AD/1/12, PE/106/S, PE/124/S, AST/4/11, AST/5/11

         galiojimo laikas pratęsiamas iki 2016 m. gruodžio 31 d.
   2 straipsnis
   Rezervo sąrašų:

               PE/96/S, PE/110/S, PE/117/S, PE/118/S, PE/154/S

         galiojimo laikas nepratęsiamas.

      Priimta Liuksemburge 2015 m. lapkričio 13 d.

         Klaus WELLE

            Generalinis sekretorius

      (1)  OL L 56, 1968 3 4, p. 1.

      (2)  OL L 124, 2004 4 27, p. 1.

      (3)  OL L 287, 2013 10 29, p. 15.


title: Europos Bendrijų darbuotojų migrantų socialinės apsaugos administracinė komisija - 2004 m. gruodžio 15 d. Sprendimas Nr. 200, dėl Techninės komisijos, apdorojančios Darbuotojų migrantų socialinės apsaugos administracinės komisijos duomenis, veiklos metodų ir sudėtiesTekstas svarbus EEE

text:
23.4.2005

               LT

               Europos Sąjungos oficialusis leidinys

               L 104/42

      SPRENDIMAS Nr. 200
   2004 m. gruodžio 15 d.
   dėl Techninės komisijos, apdorojančios Darbuotojų migrantų socialinės apsaugos administracinės komisijos duomenis, veiklos metodų ir sudėties
   (Tekstas svarbus EEE)
   (2005/324/EB)
   DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,
   atsižvelgdama į Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (1), 81 straipsnio d dalį, pagal kurią Administracinė komisija skatina ir plėtoja valstybių narių bendradarbiavimą modernizuojant informacijos mainų procedūras, ypač pritaikant informacijos srautą tarp institucijų telematinio keitimosi tikslais, atsižvelgiant į duomenų apdorojimo plėtrą kiekvienoje valstybėje narėje, siekiant paspartinti išmokų skyrimą,
   atsižvelgdama į Tarybos reglamento (EEB) Nr. 574/71, nustatančio Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje, įgyvendinimo tvarką (2), 117c straipsnio 1 dalį, pagal kurią Administracinė komisija nustato ir apibrėžia Techninės komisijos, kuri pagal 117, 117a ir 117b straipsnius iki sprendimo priėmimo pradžios išduoda ataskaitas ir pagrįstą nuomonę, veiklos metodus ir sudėtį,
   atsižvelgdama į Europos Sąjungos 2004 m. gegužės 1 d. plėtros pasekmes Techninės komisijos veiklai,
   NUSPRENDĖ:
   1 straipsnis
   1.   Darbuotojų migrantų socialinės apsaugos administracinė komisija sudaro Reglamento (EEB) Nr. 574/72 117c straipsnio 1 dalyje numatytą Duomenų apdorojimo techninę komisiją. Ji vadinama Technine komisija.
   2.   Techninės komisijos funkcijos išdėstomos Reglamento (EEB) Nr. 574/72 117c straipsnio 2 dalyje.
   3.   Techninės komisijos įgaliojimus specifiniams uždaviniams atlikti nustato Darbuotojų migrantų socialinės apsaugos administracinė komisija, kuri, prireikus, gali padaryti pakeitimų šiuose uždaviniuose.
   2 straipsnis
   Techninė komisija savo ataskaitas ir pagrįstas nuomones, prireikus, priima remdamasi techniniais dokumentais ir tyrimais. Ji gali prašyti iš nacionalinių administracijų bet kokios informacijos, kuri, jos nuomone, yra reikalinga tam, kad uždaviniai būtų tinkamai įvykdyti.
   3 straipsnis
   1.   Techninę komisiją sudaro du nariai iš kiekvienos valstybės narės, kurių vienas yra paskiriamas nuolatiniu nariu, o kitas – jo pavaduotoju. Informaciją apie paskyrimus Administracinės komisijos generaliniam sekretoriatui persiunčia valstybių narių vyriausybių atstovai Administracinėje komisijoje.
   2.   Ataskaitas ir pagrįstas nuomones priima visi Techninės komisijos nariai paprasta balsų dauguma, kiekvienai valstybei narei turint vieną balsą, kuris priklauso nuolatiniam nariui arba, jeigu jo nėra, jo pavaduotojui. Techninės komisijos ataskaitose arba pagrįstose nuomonėse privalo būti nurodyta, ar jos buvo priimtos vieningai ar paprasta balsų dauguma. Jose mažumos atveju privaloma išdėstyti mažumos išvadas arba išlygas.
   3.   Į Techninę komisiją paskirtas Europos Bendrijų Komisijos atstovas arba jo paskirtas asmuo teikia konsultacijas.
   4 straipsnis
   Techninės komisijos pirmininko pareigybę kas pusmetį užima nuolatinis narys arba kitas valstybės, kurios atstovas Administracinėje komisijoje tuo pačiu laikotarpiu užima pirmininko pareigas, paskirtas pareigūnas. Techninės komisijos pirmininkas pateikia ataskaitą apie Techninės komisijos veiklą Administracinės komisijos pirmininko prašymu.
   5 straipsnis
   Specifiniams klausimams spręsti Techninė komisija gali sudaryti ad hoc darbo grupes. Techninė komisija 7 straipsnyje minimoje darbo programoje parengia uždavinius, kuriuos turės vėliau įgyvendinti tokios darbo grupės, tų uždavinių įgyvendinimo tvarkaraštį ir šios veiklos finansines pasekmes.
   6 straipsnis
   Administracinės komisijos sekretoriatas rengia ir organizuoja Techninės komisijos posėdžius ir sudaro jų protokolus.
   7 straipsnis
   Techninė komisija pateikia išsamią darbo programą Administracinei komisijai patvirtinti. Techninė komisija taip pat kiekvienais metais Administracinei komisijai pateikia ataskaitą dėl jos veiklos ir rezultatų, susijusių su darbo programa ir su bet kokiais pasiūlymais dėl šios programos pakeitimų.
   8 straipsnis
   Bet kokį Techninės komisijos pasiūlytą veiksmą, dėl kurio atsiradusias išlaidas turės padengti Europos Bendrijų Komisija, tvirtina tos institucijos atstovas.
   9 straipsnis
   Techninės komisijos vartojamos kalbos yra tos pačios Bendrijos institucijų oficialiomis kalbomis pripažintos kalbos pagal Europos bendrijos steigimo sutarties 290 straipsnį.
   10 straipsnis
   Techninei komisijai taip pat taikomos pridėtame priede išdėstytos papildomos taisyklės.
   11 straipsnis
   Šiuo sprendimu pakeičiamas Administracinės komisijos sprendimas Nr. 169 (3).
   12 straipsnis
   Šis sprendimas skelbiamas Europos Sąjungos oficialiajame leidinyje.
   Jis taikomas nuo 2005 m. kovo 1 d.

            Administracinės komisijos primininkas

         C.-J. VAN DEN BERG

      (1)  OL L 149, 1971 7 5, p. 2. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 631/2004 (OL L 100, 2004 4 6, p. 1).

      (2)  OL L 74, 1972 3 27, p. 1. Reglamentas su pakeitimais, padarytais Reglamentu (EB) Nr. 631/2004.

      (3)  OL L 195, 1998 7 11, p. 46.

      PRIEDAS
      PAPILDOMOS TECHNINĖS KOMISIJOS TAISYKLĖS
      1.   Dalyvavimas posėdžiuose

                  a)

                  Jeigu Techninės komisijos posėdyje negali dalyvauti einantysis pirmininko pareigas, jį pakeičia jo pavaduotojas.

                  b)

                  Narius Techninės komisijos posėdžiuose gali lydėti vienas ar daugiau papildomų ekspertų, kai to reikia dėl nagrinėtinų klausimų pobūdžio. Kiekvieną delegaciją paprastai sudaro ne daugiau kaip keturi asmenys.

                  c)

                  Visuose Techninės komisijos ar jos ad hoc darbo grupių posėdžiuose dalyvauja Europos Bendrijų Komisijos atstovas arba sekretoriato narys, arba bet kuris kitas Administracinės komisijos generalinio sekretoriaus paskirtas asmuo. Be to, šiuose posėdžiuose gali dalyvauti Europos Bendrijų Komisijos kitų departamentų atstovas, kai tai susiję su spręstinu klausimu.

            2.   Balsavimas

                  a)

                  Kai Techninės komisijos nuolatinis narys eina pirmininko pareigas, vietoj jo balsuoja jo pavaduotojas.

                  b)

                  Bet kuris balsuojant susilaikęs dalyvaujantis narys pirmininko yra kviečiamas išdėstyti jo susilaikymo priežastis.

                  c)

                  Kai balsuodama susilaiko dalyvaujančių narių dauguma, laikoma, kad balsavimui pateiktas pasiūlymas nebuvo apsvarstytas.

            3.   Darbotvarkė

                  a)

                  Kiekvieno Techninės komisijos posėdžio laikiną darbotvarkę sudaro sekretoriatas, pasikonsultavęs su Techninės komisijos pirmininku. Prieš pasiūlydamas įtraukti klausimą į darbotvarkę, sekretoriatas gali, prireikus, paprašyti atitinkamų delegacijų dėl šio klausimo raštu pareikšti savo nuomonę.

                  b)

                  Laikiną darbotvarkę iš esmės sudaro klausimai, dėl kurių prašymą pateikė Europos Bendrijų Komisijos narys ar atstovas ir, prireikus, su juo susijusios pastabos, kurias gavo sekretoriatas iki posėdžio pradžios likus ne mažiau kaip 20 darbo dienų.

                  c)

                  Laikina darbotvarkė išsiunčiama Techninės komisijos nariams, Europos Bendrijų Komisijos atstovui ir bet kuriam kitam asmeniui, kuris, kaip numatoma, dalyvaus posėdyje, ne vėliau kaip prieš 10 darbo dienų iki posėdžio pradžios. Su darbotvarke susiję dokumentai išsiunčiami, kai tik jie yra gauti.

                  d)

                  Kiekvieno posėdžio pradžioje Techninė komisija patvirtina posėdžio darbotvarkę. Siekdama į darbotvarkę įtraukti bet kurį kitą, laikinoje darbotvarkėje nenumatytą klausimą Techninė komisija privalo balsuoti vieningai. Išskyrus skubius atvejus, Techninės komisijos nariai gali pasilikti teisę per kitą posėdį išreikšti savo galutinę nuomonę dėl laikinoje darbotvarkėje atsiradusių klausimų, dėl kurių, likus penkioms dienoms iki posėdžio pradžios, jie negavo susijusių dokumentų jų kalba.

            4.   Ad hoc darbo grupės

                  a)

                     Ad hoc darbo grupėms pirmininkauja Techninės komisijos pirmininko paskirtas ekspertas, konsultuodamasis su Europos Bendrijų Komisijos atstovu arba, jei to padaryti negalima, su valstybei, kurios atstovas Administracinėje komisijoje tuo pačiu laikotarpiu toje Komisijoje eina pirmininko pareigas, atstovaujančiu ekspertu.

                  b)

                     Ad hoc darbo grupės pirmininkas kviečiamas į Techninės komisijos posėdį, kurio metu yra svarstoma tos ad hoc darbo grupės ataskaita.

            5.   Administraciniai klausimai

                  a)

                  Techninės komisijos pirmininkas sekretoriatui gali duoti bet kokius nurodymus dėl rengiamų posėdžių ir veiklos, kuri priklauso Techninės komisijos funkcijoms.

                  b)

                  Techninė komisija kviečiama, kai sekretoriatas, pasikonsultavęs su Techninės komisijos pirmininku, nariams nusiunčia kvietimo raštą likus 10 darbo dienų iki susirinkimo pradžios.

                  c)

                  Kiekvienam posėdžiui surašomas protokolas, kuris iš esmės patvirtinamas per kitą posėdį.


title: 2002 m. kovo 18 d. Komisijos sprendimas dėl Europos bendrijos ir Kroatijos Respublikos susitarimo pasikeičiant laiškais dėl pažymėjimo, nurodyto Susitarimo dėl abipusių prekybos lengvatų tam tikriems vynams 6 pastraipoje (pranešta dokumentu Nr. C(2002) 666)

text:
Svarbus teisinis pranešimas

|

32002D0501

Oficialusis leidinys L 169 , 28/06/2002 p. 0063 - 0063

		Komisijos sprendimas2002 m. kovo 18 d.dėl Europos bendrijos ir Kroatijos Respublikos susitarimo pasikeičiant laiškais dėl pažymėjimo, nurodyto Susitarimo dėl abipusių prekybos lengvatų tam tikriems vynams 6 pastraipoje(pranešta dokumentu Nr. C(2002) 666)(2002/501/EB)EUROPOS SĄJUNGOS KOMISIJA,atsižvelgdama į Europos bendrijos steigimo sutartį,atsižvelgdama į Tarybos sprendimus 2001/918/EB [1] ir 2001/919/EB [2] dėl Papildomo protokolo, kuriuo reguliuojami Europos Bendrijų ir jų valstybių narių ir Kroatijos Respublikos stabilizacijos ir asociacijos susitarimo prekybiniai aspektai, ir Papildomo protokolo, kuriuo reguliuojami Europos bendrijos ir Kroatijos Respublikos laikinojo susitarimo prekybiniai aspektai, sudarymo siekiant atsižvelgti į šalių derybų dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės, taip pat spiritinių bei aromatintų gėrimų pavadinimų abipusio pripažinimo, apsaugos ir kontrolės rezultatus, ypač į jų 3 straipsnį,kadangi:(1) Pagal tuos sprendimus Taryba sudarė su Kroatijos Respublika papildomus protokolus, kuriuose susitarta dėl abipusių lengvatų tam tikriems vynams, vynų pavadinimų abipusio pripažinimo, apsaugos ir kontrolės, taip pat spiritinių ir aromatintų gėrimų pavadinimų abipusio pripažinimo, apsaugos ir kontrolės, toliau – Papildomi protokolai dėl vynų. Papildomi protokolai dėl vynų taikomi nuo 2002 m. sausio 1 d.(2) 2001 m. gruodžio 7 d. sudarytų Stabilizacijos ir asociacijos susitarimo ir Laikinojo susitarimo Papildomų protokolų dėl vynų 1 priedo 6 pastraipoje (Susitarimas dėl abipusių prekybos lengvatų tam tikriems vynams) nustatyta, kad teisė naudotis tarifų nuolaidomis suteikiama pateikus pažymėjimą, išduotą abiejų šalių pripažintos oficialios įstaigos, įtrauktos į kartu sudarytą sąrašą, kad vynas atitinka 5 dalies b punktą.(3) Komisija Bendrijos vardu ir Kroatijos Respublika Stabilizacijos ir asociacijos susitarimo ir Laikinojo susitarimo Papildomuose protokoluose dėl vynų susitarė dėl pirmiau minėto pažymėjimo išdavimo taisyklių. Todėl Komisija turi patvirtinti tas taisykles, dėl kurių buvo susitarta pasikeičiant laiškais.(4) Šiame Sprendime ir pridėtame Pasikeitime laiškais numatytos priemonės atitinka Muitinės kodekso komiteto nuomonę.NUSPRENDĖ:1 straipsnisEuropos bendrijos ir Kroatijos Respublikos susitarimas pasikeičiant laiškais dėl pažymėjimo, nurodyto Susitarimo dėl abipusių prekybos lengvatų tam tikriems vynams 1 priedo 6 pastraipoje, patvirtinamas Bendrijos vardu.Susitarimo tekstas pridedamas prie šio sprendimo.Europos Bendrijų Komisijos žemės ūkio ir kaimo plėtros reikalų generalinis direktorius įgaliotas pasirašyti Susitarimą pasikeičiant laiškais.2 straipsnisŠis sprendimas paskelbiamas Europos Bendrijų oficialiajame leidinyje.Priimta Briuselyje, 2002 m. kovo 18 d.Komisijos varduFranz FischlerKomisijos narys[1] OL L 342, 2001 12 27, p. 42.[2] OL L 342, 2001 12 27, p. 60.--------------------------------------------------


title: 2015 m. lapkričio 30 d. Tarybos sprendimas (ES) 2015/2238, kuriuo skiriamas Regionų komiteto Nyderlandams atstovaujantis pakaitinis narys

text:
3.12.2015

               LT

               Europos Sąjungos oficialusis leidinys

               L 317/36

         TARYBOS SPRENDIMAS (ES) 2015/2238
   2015 m. lapkričio 30 d.
   kuriuo skiriamas Regionų komiteto Nyderlandams atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. rugsėjo 18 d. Tarybos sprendimu (ES) 2015/1573 (4) Nienke HOMAN buvo paskirta pakaitine nare iki 2020 m. sausio 25 d.;

               (2)

               pasibaigus Nienke HOMAN kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. Regionų komiteto pakaitiniu nariu skiriamas:

               —

               H. (Henk) STAGHOUWER, Member of the Executive Council of the Province of Groningen.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 30 d.

            Tarybos vardu

            Pirmininkas

         É. SCHNEIDER

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.

      (4)  OL L 245, 2015 9 22, p. 10.